Dacă v-ați întrebat vreodată ce va fi transmis pe principalele posturi TV în ziua apocalipsei, ei bine, magnatul media Ted Turner, fondatorul CNN, a pregătit deja un videoclip.
Fire prevăzătoare, Turner a pregătit încă din anii 80, un videoclip pe care vrea să fie redat pe canalul său de știri când lumea se va sfârși, dar videoclipul cu pricina a ajuns de abia în ultimii ani în atenția publicului.
Imnul se intitulează "Mai aproape, Dumnezeul meu, de tine".
Conform unor surse media de peste ocean, Turner a spus despre un posibil Armaghedon: "Nu vom închide transmisia și vom reda sfârșitul lumii, în direct, iar acesta va fi ultimul nostru eveniment.
Vom cânta Imnul Național o singură dată, la 1 iunie (ziua lansării CNN), iar când va veni sfârșitul lumii, vom reda "Nearer My God To Thee/Mai aproape, Dumnezeul meu, de tine" înainte să tragem obloanele".
Videoclipul, care este cunoscut sub numele de Turner Doomsday Video, a fost divulgat de un angajat al canalului, dar scriitorul Michael Ballaban a spus că l-a văzut în timp ce lucra ca stagiar CNN în 2009.
Se pare că angajații CNN cunoșteau bine videoclipul în momentul stagiului său, dar el a recunoscut că a trebuit să facă ceva săpături pentru a-l găsi.
"Este unul dintre acele lucruri pe care le cauți doar dacă ești un stagiar cu adevărat plictisit sau dacă ai mult timp liber", a spus el pentru The Guardian.